b'\n_START_ARTICLE_\nChina gunpowder\n_START_SECTION_\nEtimologija\n_START_PARAGRAPH_\nV kitaj\xc5\xa1\xc4\x8dini zh\xc5\xab ch\xc3\xa1 (\xe7\x8f\xa0 \xe8\x8c\xb6) dobesedno pomeni biserni \xc4\x8daj._NEWLINE_Izvor angle\xc5\xa1kega imena, od koder je v neprevedeni obliki \xc4\x8daj pri\xc5\xa1el tudi v Slovenijo ni povsem jasen, ena od razlag pa je razlaga, da je beseda gunpowder (smodnik) pri\xc5\xa1la v uporabo iz mandarinskega izraza g\xc4\x81ng pa\xc3\xb2 d\xc3\xa8 (\xe5\x89\x9b \xe6\xb3\xa1 \xe7\x9a\x84), ki pomeni sve\xc5\xbee skuhan, sli\xc5\xa1i pa se podobno kot beseda gunpowder. Bolj verjetno je izraz nastal zaradi podobnosti med obliko \xc4\x8daja in smodnikom za polnjenje zgodnjih topov. Pojavljajo se tudi razlage, da je \xc4\x8daj dobil ime po tem, da v vro\xc4\x8di vodi kroglica ekspandira in se razvije v listi\xc4\x8d. Pojavljajo se tudi razlage, da je ime iz\xc5\xa1lo iz okusa \xc4\x8daja, ki naj bi imel dimno aromo.\n_START_SECTION_\nRaz\xc5\xa1irjenost\n_START_PARAGRAPH_\nGunpowder je izredno priljubljen v maro\xc5\xa1ki kulturi, kjer med Tuaregi predstavlja osnovo za vse socialne interakcije med ljudmi. Tako se s pitjem \xc4\x8daja za\xc5\xbeeli dobrodo\xc5\xa1lica in osnovna pogostitev.'